
Seimo narė Guoda Burokienė dalyvaus susitikimuose
Seimo Lietuvos valstiečių ir žaliųjų sąjungos frakcijos narė Guoda Burokienė lapkričio 25 dieną, penktadienį, 11 val. Naujamiesčio kultūros centre – dailės galerijoje (S. Nėries g. 14, Naujamiestis, Panevėžio r.) dalyvaus Vietos bendruomenių metų uždarymo renginyje. Lietuvos kaimo bendruomenių sąjungos organizuojamame renginyje apskričių atstovai pristatys pagrindinius Vietos bendruomenių metų renginius. Taip pat Seimo narė dalyvaus diskusijoje „Moterų verslumas įgyvendinant 2014-2020 m. vietos plėtros strategijas“.
Lapkričio 26 dieną, šeštadienį, 12 val. pramogų ir konferencijų centre „Pas Radvilą“ (Žaslių g. 34, Kaišiadorys) Seimo narė dalyvaus konferencijoje „Naujasis LEADER laikotarpis“, skirtoje Vietos bendruomenių metams paminėti. 13 val. dalyvaus projekto „Kaišiadorių rajono kaimo vietovių vietos plėtros 2015-2020 metų strategija“ pristatyme. 14 val. dalyvaus diskusijoje „Darbo vietos ir Leader: ar tai suderinama?“

Renginyje bus kviečiama paremti besikuriančią Paparčių šv. Juozapo šeimos namų Beržynės sodybą buities reikmenimis. 
16 val. Seimo narė G. Burokienė dalyvaus Pažagienių bendruomenės šventėje Šilagalio kultūros centre. 

